
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 114 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ειδικών προσόντων, συγκρότηση 
επιτροπών επιλογής και εξέτασης ενστάσεων και 
κριτήρια επιλογής για την προκήρυξη της θέσης 
του Καλλιτεχνικού Διευθυντή του Οργανισμού 
Μεγάρου Μουσικής Θεσσαλονίκης. 

2 Έγκριση υπερωριακής απασχόλησης υπαλλήλων 
του Δήμου Χίου για την τήρηση πρακτικών του 
Δημοτικού Συμβουλίου. 

3 Καθιέρωση υπερωριακής απογευματινής απα¬ 

σχόλησης του πρακτικογράφου συνεδριάσεων 
του Ν.Π.Δ.Δ. «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙ¬ 
ΤΙΣΜΟΥ ΑΘΛΗΤΙΣΜΟΥ ΠΡΟΣΧΟΛΙΚΗΣ ΑΓΩΓΗΣ 
ΠΑΛΑΜΑ». _ 

4 Καθορισμός ωρών υπερωριακής απασχόλησης 
σε υπάλληλο του Νομικού Προσώπου Κοινωνικής 
Αλληλεγγύης Προσχολικής Αγωγής και Παιδείας 
Δήμου Παρανεστίου για την τήρηση των πρακτι¬ 
κών των συνεδριάσεων του Διοικητικού Συμβου¬ 
λίου του ΝΠΔΔ. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΔΥΗΔ/ΔΔΑΔ/ΤΔΥΕΦ/ 
7708/815/804/8 (1) 

Καθορισμός ειδικών προσόντων, συγκρότηση 
επιτροπών επιλογής και εξέτασης ενστάσεων και 
κριτήρια επιλογής για την προκήρυξη της θέσης 
του Καλλιτεχνικού Διευθυντή του Οργανισμού 
Μεγάρου Μουσικής Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) των εδαφίων β' και γ'της παρ. 4 του άρθρου 8 του 
ν. 4369/2016 «Εθνικό Μητρώο Επιτελικών Στελεχών 
Δημόσιας Διοίκησης, βαθμολογική διάρθρωση θέσε¬ 
ων, συστήματα αξιολόγησης, προαγωγών και επιλογής 
προϊσταμένων (διαφάνεια - αξιοκρατία και αποτελεσμα- 
τικότητα της Δημόσιας Διοίκησης) και άλλες διατάξεις» 
(ΦΕΚΑ' 33), 


β) των παρ. 2α και 3 του άρθρου 5Β του άρθρου 76 
του ν. 2121/1993 (ΦΕΚ Α' 25), όπως αυτό προστέθηκε 
με την παρ. 3 του άρθρου 73 του ν. 4481/2017 «Συλλο¬ 
γική διαχείριση δικαιωμάτων πνευματικής ιδιοκτησίας 
και συγγενικών δικαιωμάτων, χορήγηση πολυεδαφικών 
αδειών για επιγραμμικές χρήσεις μουσικών έργων και 
άλλα θέματα αρμοδιότητας Υπουργείου Πολιτισμού και 
Αθλητισμού.» (ΦΕΚ Α' 100/20.7.2017, διόρθωση σφαλ¬ 
μάτων (ΦΕΚ Α' 192), 

γ) του π.δ/τος 4/2018 «Οργανισμός Υπουργείου Πολιτι¬ 
σμού και Αθλητισμού» (ΦΕΚΑ' 7) (Διόρθωση σφάλματος 
(ΦΕΚΑΊ58), 

δ) του π.δ/τος 70/2015 «Ανασύσταση των Υπουργείων 

Πολιτισμού και Αθλητισμού, Υποδομών, Μεταφορών.» 

(ΦΕΚ ΑΊ14), 

ε) του π.δ/τος 88/2018 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ Α' 160). 

2. Το από 14-11-2018 ηλεκτρονικό μήνυμα του Γενικού 
Διευθυντή του ΟΜΜΘ, με το οποίο διαβιβάσθηκε: (α) η 
αριθμ. 456/12-11-2018 εισήγηση Καλλιτεχνικού Προ¬ 
γράμματος στην προτελευταία παράγραφο της οποίας 
ο Καλλιτεχνικός Διευθυντής Λαζαρίδης Γεώργιος - Εμμα¬ 
νουήλ υποβάλλει προς το Δ.Σ του Οργανισμού την πα¬ 
ραίτησή του και (β) απόσπασμα πρακτικού της 13ης Νο¬ 
εμβρίου 2018 συνεδρίασης του Διοικητικού Συμβουλίου 
του Οργανισμού Μεγάρου Μουσικής Θεσσαλονίκης με 
θέμα: «Παραίτηση Καλλιτεχνικού Διευθυντή του ΟΜΜΘ 
και υποβολή αιτήματος προς το Υπουργείο Πολιτισμού 
για την εκκίνηση της διαδικασίας προκήρυξης της θέ¬ 
σης του Καλλιτεχνικού Διευθυντή» καθώς και την από 
26-11-2018 πρόταση προκήρυξης του ΟΜΜΘ. 

3. Τις υπηρεσιακές ανάγκες του ΟΜΜΘ. 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Α. Ο Οργανισμός Μεγάρου Μουσικής Θεσσαλονίκης 
(Νομικό Πρόσωπο Ιδιωτικού Δικαίου εποπτευόμενο από 
το Υπουργείο Πολιτισμού και Αθλητισμού) θα προκηρύ¬ 
ξει τη θέση του Καλλιτεχνικού Διευθυντή σύμφωνα με 
τους κατωτέρω ειδικότερους όρους και προϋποθέσεις: 

Β. ΠΕΡΙΓΡΑΦΗ ΘΕΣΗΣ 

Ο Καλλιτεχνικός Διευθυντής υπάγεται στη Γενική 
Διεύθυνση του ΟΜΜΘ. Για την κάλυψη της θέσης του 
Καλλιτεχνικού Διευθυντή του ΟΜΜΘ απαιτείται πρό¬ 
σωπο αναγνωρισμένου κύρους, με επικοινωνιακές και 

οργανωτικές ικανότητες και εμπειρία στον προγραμμα¬ 
τισμό και την οργάνωση καλλιτεχνικών εκδηλώσεων, 
ιδιαίτερα στον χώρο της μουσικής. Η θέση είναι πλή¬ 
ρους και αποκλειστικής απασχόλησης. Ο Καλλιτεχνικός 
Διευθυντής δεν αναλαμβάνει πρόσθετα αμειβόμενο 
έργο στον φορέα που διευθύνει κατά τη διάρκεια της 
σύμβασής του. 

Οι κυριότερες αρμοδιότητέςτου είναι: 

• Εποπτεία και συντονισμός των τμημάτων καιγραφεί- 
ων της Καλλιτεχνικής Διεύθυνσης. 

• Κατάρτιση καλλιτεχνικού προγράμματος, συμβατού 
με το όραμα, την αποστολή και τους στρατηγικούς στό¬ 
χους του Μεγάρου. Στην εισήγησή του για την έγκριση 
του Καλλιτεχνικού Προγράμματος λαμβάνει υπόψη τις 
οικονομικές δυνατότητες και τις δυνατότητες του Μεγά¬ 
ρου σε υλικά, τεχνικά μέσα και σε ανθρώπινο δυναμικό. 

• Κατάρτιση του προϋπολογισμού του καλλιτεχνικού 
προγράμματος με λεπτομερή πρόβλεψη των εσόδων 
και των εξόδων του, έτσι ώστε να υπάρχει ισοσκέλιση 
(συμπεριλαμβανομένων των οικονομικών εισροών από 
επιχορηγήσεις και χορηγίες) και να μην τίθεται σε κίνδυ¬ 
νο η βιωσιμότητα του Οργανισμού. 

• Κατάρτιση Απολογισμού των Καλλιτεχνικών Δράσεων. 

• Παρακολούθηση της καλής εκτέλεσης του καλλιτε¬ 
χνικού προγράμματος 

• Εκπροσώπηση του Μεγάρου σε τοπικές, εθνικές και 
διεθνείς συναντήσεις και φόρα καλλιτεχνικού ενδιαφέ¬ 
ροντος. 

• Επικοινωνία με καλλιτέχνες, καλλιτεχνικά σχήματα και 
τους εκπροσώπους τους για την επίτευξη συνεργασίας. 

• Γνώση και συνεχής διερεύνηση των σύγχρονων καλ¬ 
λιτεχνικών τάσεων και ρευμάτων, ιδιαίτερα στον χώρο 
της μουσικής, του χορού, του θεάτρου και του παιδικού 
θεάτρου, κυρίως για παραστάσεις μουσικού θέματος 
και χορού. 

■ Συμβολή στη διαμόρφωση μόνιμων και στρατηγι¬ 
κών συμμαχιών και συνεργασιών με φορείς ανάλογου 
πολιτιστικού σκοπού, όπως και με τοπικούς φορείς της 
κοινωνίας των πολιτών, της Πολιτείας, της Εκπαίδευσης 
και τηςΤοπικής Αυτοδιοίκησης. 

• Συμβολή στη διοργάνωση και διοργάνωση δράσεων 
εθελοντισμού, εκπαιδευτικών δράσεων, σε συνεργασία 
με τους ως άνω φορείς. 

Γ. ΔΙΚΑΙΩΜΑ ΣΥΜΜΕΤΟΧΗΣ-ΑΠΑΙΤΟΥΜΕΝΑ ΕΙΔΙΚΑ 
ΠΡΟΣΟΝΤΑ 

Η θέση του Καλλιτεχνικού Διευθυντή του ΟΜΜΘ θα 
καλυφθεί από υποψήφιο/υποψήφια, που ανταποκρίνε- 
ται, στον πιο ικανοποιητικό βαθμό, στα απαιτούμενα, ως 
ακολούθως, τυπικά και ουσιαστικά προσόντα: 

• Να έχει την ελληνική ιθαγένεια ή την ιθαγένεια κρά¬ 
τους/μέλους της Ευρωπαϊκής Ένωσης. 

• Να έχει διακριθεί στον χώρο της μουσικής τέχνης και 
να είναι πρόσωπο αναγνωρισμένου κύρους με διεθνή 
καλλιτεχνική σταδιοδρομία. 

• Να διαθέτει πτυχίο Α.Ε.Ι. ή Τ.Ε.Ι. της ημεδαπής ή 
ισότιμο τίτλο της αλλοδαπής, αναγνωρισμένο από τον 
Δ.Ο.Α.Τ.Α.Π., ή, εναλλακτικά, Δίπλωμα Συνθέτη ή Σολίστ 
ή Διευθυντή Ορχήστρας αναγνωρισμένου Μουσικού Εκ¬ 
παιδευτηρίου της ημεδαπής ή Ανωτέρας ή Ανώτατης 


Σχολής της αλλοδαπής με αναγνωρισμένη ισοτιμία. Η 
κατοχή μεταπτυχιακού ή διδακτορικού διπλώματος θα 
θεωρείται πρόσθετο προσόν. 

■ Να διαθέτει τουλάχιστον τρία έτη επαγγελματικής 
εμπειρίας σε θέση Καλλιτεχνικού Διευθυντή σε ανα¬ 
γνωρισμένο ίδρυμα (ΝΠΙΔ, ΝΠΔΔ) ή θεσμό (φεστιβάλ, 
ορχήστρα κ.λπ.). 

• Να διαθέτει γνώση της ελληνικής σε επίπεδο άριστου 
χειρισμού μητρικής γλώσσας και άριστη γνώση της Αγ¬ 
γλικής, ενώ η γνώση μίας τρίτης γλώσσας θα θεωρείται 
πρόσθετο προσόν. 

• Ιδιαίτερο προσόν θα θεωρηθεί η εμπειρία σε θέματα 
συναφούς αντικειμένου ή σε αντίστοιχες θέσεις σε ιδιω¬ 
τικό ή δημόσιο φορέα, όπως και η κατοχή διπλώματος 
Συνθέτη ή Σολίστ. 

• Θα συνεκτιμηθεί επίσης η προϋπηρεσία σε ανάλογη 
θέση ευθύνης. 

Οι ενδιαφερόμενοιΛες πρέπει να διαθέτουν αποδε¬ 
δειγμένα επικοινωνιακές δεξιότητες και πνεύμα συνερ¬ 
γασίας, εμπειρία αποτελεσματικής λειτουργίας σε ομα¬ 
δικά σχήματα, ικανότητα να εμπνέουν τους συνεργάτες, 
να αξιοποιούν και να συντονίζουν τις δημιουργικές τους 
δεξιότητες στο πνεύμα της ανθεκτικής ηγεσίας. Επίσης, 
πρέπει να είναι σε θέση να σχεδιάζουν καινοτόμες στρα¬ 
τηγικές για την υλοποίηση και την προώθηση των δράσε¬ 
ων του ΟΜΜΘ, αξιοποιώντας τα σύγχρονα τεχνολογικά 
και θεωρητικά εργαλεία με στόχο να ενισχύσουν τον 
παρεμβατικό ρόλο του Μεγάρου στη δημόσια σφαίρα 
και την καθημερινότητα των πολιτών. Τέλος, πρέπει να 
διαθέτουν αποδεδειγμένη εμπειρία σε συνέργειες με 
σκοπό τη διάχυση του πολιτισμικού προϊόντος στην ελ¬ 
ληνική επικράτεια και στο εξωτερικό. 

Οι προϋποθέσεις και τα προσόντα επιλογής πρέπει να 
συντρέχουν κατά την ημερομηνία λήξης της προθεσμίας 
υποβολής των αιτήσεων υποψηφιότητας. 

Δ. ΚΩΛΥΜΑΤΑ-ΑΣΥΜ ΒIΒΑΣΤΑ-ΣΥΓΚΡΟΥΣΗ ΣΥΜΦΕ¬ 
ΡΟΝΤΩΝ 

1. Δεν δύνανται να υποβάλλουν αίτηση υποψηφιότητας: 

ί. Όσοι έχουν καταδικαστεί από ημεδαπό ή αλλοδαπό 
Δικαστήριο για κακούργημα και σε οποιαδήποτε ποινή 
για κλοπή, υπεξαίρεση (κοινή ή στην υπηρεσία), απάτη, 
εκβίαση, πλαστογραφία, απιστία δικηγόρου, δωροδο¬ 
κία, καταπίεση, απιστία περί τη υπηρεσία, παράβαση 
καθήκοντος, καθ' υποτροπή συκοφαντική δυσφήμιση, 
καθώς και για οποιοδήποτε έγκλημα κατά της γενετήσιας 
ελευθερίας ή έγκλημα οικονομικής εκμετάλλευσης της 
γενετήσιας ζωής. 

ίί. Οι υπόδικοι που έχουν παραπεμφθεί με τελεσίδι¬ 
κο βούλευμα για κακούργημα ή για πλημμέλημα των 
ανωτέρω περιπτώσεων, έστω και αν το αδίκημα έχει 
παραγραφεί. 

ίίί. Όσοι έχουν στερηθεί τα πολιτικά τους δικαιώματα 
λόγω καταδίκης και για όσο χρόνο διαρκεί η στέρηση 
αυτή. 

ίν. Όσοι έχουν απολυθεί από θέση δημόσιας υπηρε¬ 
σίας ή Ο.Τ.Α. ή άλλου νομικού προσώπου του δημόσιου 
τομέα, λόγω επιβολής της πειθαρχικής ποινής της οριστι¬ 
κής παύσης ή λόγω καταγγελίας της σύμβασης εργασίας 

για σπουδαίο λόγο, οφειλόμενο σε υπαιτιότητά τους, αν 
δεν παρέλθει πενταετία από την απόλυση. 

ν. Όσοι τελούν υπό στερητική δικαστική συμπαράστα¬ 
ση (πλήρη ή μερική) ή υπό επικουρική συμπαράσταση 
(πλήρη ή μερική). 

νί. Οι άνδρες υποψήφιοι που δεν έχουν εκπληρώσει, 
έως την ημερομηνία λήξης της προθεσμίας υποβολής 
των αιτήσεων, τις στρατιωτικές τους υποχρεώσεις ή δεν 
έχουν απαλλαγεί νόμιμα από αυτές. 

2. Ως προς τις ιδιότητες που είναι ασυμβίβαστες με 
την άσκηση των καθηκόντων της υπό πλήρωση θέσης 
καθώς και για τα ζητήματα σύγκρουσης συμφερόντων 
εφαρμόζονται αναλόγως τα οριζόμενα στα άρθρα 20-23 
τουν. 4440/2016 (Α'224). 

3. Ρητά ορίζεται ότι το πρόσωπο που προσλαμβάνε¬ 
ται στη θέση του Καλλιτεχνικού Διευθυντή του ΟΜΜΘ 
απαγορεύεται, κατά τη διάρκεια της σύμβασής του, να 
ασκεί οποιουδήποτε είδους επαγγελματική δραστηρι¬ 
ότητα στον ιδιωτικό τομέα, όμοια ή παρεμφερή με τη 
δραστηριότητα του ΟΜΜΘ καθώς και οποιαδήποτε 
δραστηριότητα ιδιωτικού συμφέροντος, ικανή να επη¬ 
ρεάσει την αμερόληπτη και αντικειμενική εκτέλεση του 
καθηκόντων του. 

4. Τα κωλύματα, τα ασυμβίβαστα και οι λόγοι σύγκρου¬ 
σης συμφερόντων κατά τις ανωτέρω παραγράφους δεν 
πρέπει να συντρέχουν σε οποιοδήποτε στάδιο της δια¬ 
δικασίας, καθώς και κατά το χρόνο πρόσληψης του επι- 
λεγέντος Καλλιτεχνικού Διευθυντή του ΟΜΜΘ. 

Ε. ΥΠΟΒΟΛΗ ΑΙΤΗΣΗΣ ΥΠΟΨΗΦΙΟΤΗΤΑΣ - ΔΙΚΑΙΟ- 
ΛΟΓΗΤΙΚΑ 

1. Η εκδήλωση ενδιαφέροντος των υποψηφίων για 
τη θέση του Καλλιτεχνικού Διευθυντή γίνεται με αίτησή 
τους προς τον ΟΜΜΘ, εντός αποκλειστικής προθεσμίας 
που θα οριστεί με την προκήρυξη που θα εκδοθεί από 
τον ΟΜΜΘ. 

2. Η αίτηση πρέπει να συνοδεύεται από: 

• βιογραφικό σημείωμα, στο οποίο να περιγράφονται 
οι σπουδές, το έργο, η εμπειρία, η δραστηριότητα και τα 
λοιπά προσόντα των υποψηφίων, 

■ υπεύθυνη δήλωση περί αποδοχής των όρων της 
Προκήρυξης και μη συνδρομήςτων προβλεπόμενων σε 
αυτή κωλυμάτων, ασυμβίβαστων και λόγων σύγκρουσης 
συμφερόντων, 

■ όλα τα απαραίτητα αποδεικτικά έγγραφα (βεβαιώ¬ 
σεις, πιστοποιητικά, τίτλοι σπουδών ή οποιοδήποτε άλλο 
επίσημο στοιχείο) για την τεκμηρίωση των κριτηρίων 
επιλογής, όπως αυτά ορίζονται στον όρο υπό στοιχείο 
Η της παρούσας, 

• Φάκελος πρόταση (ε35θ εΐυάγ) για τον εορτασμό των 
20 χρόνων λειτουργίας του Μεγάρου Μουσικής το 2020 
(Τίτλος, κεντρική ιδέα, θεματικές ενότητες, συνεργασίες, 
κεντρικό μότο). 

3. Οι αιτήσεις και όλα τα συνοδευτικά έγγραφα υπο¬ 
βάλλονται στην ελληνική γλώσσα ή και σε οποιαδή¬ 
ποτε άλλη γλώσσα της Ευρωπαϊκής Ένωσης, αρκεί να 
συνοδεύονται από επίσημη μετάφραση στην ελληνική 
γλώσσα. Σε περίπτωση διαφωνίας, υπερισχύει η επίση¬ 
μη μετάφραση στην ελληνική γλώσσα. Πιστοποιητικά 
αλλοδαπών αρχών γίνονται δεκτά, εφόσον συνοδεύο¬ 


νται από επίσημη μετάφραση στην ελληνική γλώσσα. 
Τα πρωτότυπα των εγγράφων θα προσκομιστούν, όταν 
ζητηθούν για έλεγχο. Εάν υποψήφιος/-α υποβάλει τα 
δικαιολογητικά μέσω αντιπροσώπου, συνυποβάλλεται 
και η σχετική εξουσιοδότηση. 

4. Οι αιτήσεις με τα συνοδευτικά τους έγγραφα: α) είτε 
κατατίθενται στη γραμματεία Δ.Σ. του ΟΜΜΘ, στην έδρα 
του (25ης Μαρτίου και Παραλία-ΘεσσαλονίκηΤΚ546 46) 
από ώρες 09.00 έως 17.00, β) είτε υποβάλλονται μέσω 
ηλεκτρονικού ταχυδρομείου στο 9ΐ<οΙ<Ι<ίηίάου@ΐς|-ι.9ΐ', 
γ) είτε αποστέλλονταιταχυδρομικώς με συστημένη επι¬ 
στολή, στην ανωτέρω διεύθυνση. 

5. Σε περίπτωση αποστολής του φακέλου υποψηφιό¬ 
τητας με το ταχυδρομείο, για το εμπρόθεσμο της αίτησης 
θα λαμβάνεται υπόψη ως ημερομηνία κατάθεσης η ημε¬ 
ρομηνία αποστολής, όπως προκύπτει από τη σφραγίδα 
του ταχυδρομείου. Στον φάκελο πρέπει να αναγράφεται 
η ένδειξη: «Αίτηση συμμετοχής για πρόσληψη στη θέση 
Καλλιτεχνικού Διευθυντή». 

6. Προσόντα που αναφέρονται στην αίτηση ή/και στο 
βιογραφικό σημείωμα, αλλά δεν τεκμηριώνονται με την 
υποβολή των αντίστοιχων δικαιολογητικών, δεν θα λη- 
φθούν υπόψη για την τελική κατάταξη των υποψηφίων. 

7. Εκπρόθεσμες αιτήσεις ή αιτήσεις που δεν συνο¬ 
δεύονται από τα απαιτούμενα δικαιολογητικά δεν θα 
ληφθούν υπόψη. 

ΣΤ. ΔΗΜΟΣΙΟΠΟΙΗΣΗ ΠΡΟΚΗΡΥΞΗΣ 

Η Προκήρυξη θα αναρτηθεί στις ιστοσελίδες του ΥΠ- 
ΠΟΑ νννννν.ευίΐυΐ'θ.ςιΐ' και του ΟΜΜΘ νννννν.ΐεΐτ^ΐ'. Επίσης, 
περίληψη της Προκήρυξης θα δημοσιευτεί σε δύο εφη¬ 
μερίδες πανελλήνιας κυκλοφορίας. 

Ζ. ΔΙΑΔΙΚΑΣΙΑ ΣΥΓΚΡΟΤΗΣΗΣ ΕΠΙΤΡΟΠΗΣ ΑΞΙΟΛΟ¬ 
ΓΗΣΗΣ 

Για την αξιολόγηση των υποψηφιοτήτων που θα υπο¬ 
βληθούν σύμφωνα με την προκήρυξη, συγκροτείται με 
απόφαση του Υπουργού Πολιτισμού και Αθλητισμού 
πενταμελής Επιτροπή, απαρτιζόμενη από προσωπικό¬ 
τητες εγνωσμένου κύρους στον χώρο του Πολιτισμού, 
των ΚαλώνΤεχνών και της Μουσικής, μέλη ΔΕΠ Α.Ε.Ι. με 
γνωστικό αντικείμενο στις Μουσικές Σπουδές, διευθυ¬ 
ντές μεγάλων πολιτισμικών οργανισμών της ημεδαπής 
που εποπτεύονται από το ΥΠΠΟΑ. 

Η λειτουργία της Επιτροπής ασκείται με επιμέλεια και 
ευθύνη του Προέδρου της. 

Οι προσκλήσεις προς τα μέλη απευθύνονται με κάθε 
πρόσφορο μέσο μεταξύ αυτών και με ηλεκτρονικό μή¬ 
νυμα σαράντα οκτώ (48) τουλάχιστον ώρες πριν από 
κάθε συνεδρίαση. 

Η. ΔΙΑΔΙΚΑΣΙΑ ΑΞΙΟΛΟΓΗΣΗΣ 

1. Η Επιτροπή Αξιολόγησης, αφού παραλάβει τους 
φακέλους υποψηφιοτήτων, συγκαλείται σε συνεδρίαση 
για να εξετάσει τις υποψηφιότητες. 

2. Η Επιτροπή Αξιολόγησης εξετάζει κατ' αρχάς το 
παραδεκτό των αιτήσεων των υποψηφίων. Αιτήσεις 
εκπρόθεσμες ή χωρίς τα απαιτούμενα δικαιολογητικά 
απορρίπτονται ως απαράδεκτες και αποκλείονται από το 
επόμενο στάδιο της διαδικασίας με απόφαση της Επιτρο¬ 
πής Αξιολόγησης. Οι υποψήφιοι που δεν πληρούν τους 
όρους της προκήρυξης αποκλείονται από την περαιτέρω 
διαδικασία με απόφαση της Επιτροπής Αξιολόγησης. 




1120 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 14/25.01.2019 


3. Ακολούθως, η Επιτροπή μοριοδοτεί κάθε υποψή¬ 
φιο, βάσει κριτηρίων που αφορούν (α) τα εκπαιδευτικά 
προσόντα ή ειδίκευσης και (β) την εργασιακή εμπειρία - 
προϋπηρεσία και ειδικότερα: 

α) Τα εκπαιδευτικά προσόντα ή ειδίκευσης μοριοδο- 
τούνται ως εξής: 

I. Υποχρεωτικά προσόντα: 

Ι.αα) Ο βασικός τίτλος σπουδών Α.Ε.Ι. της ημεδαπής 
(ή ισότιμος τίτλος της αλλοδαπής, αναγνωρισμένος από 
τον Δ.Ο.Α.Τ.Α.Π.) με αντικείμενο μουσικές σπουδές, με 
100 μόρια. 

Ι.αβ) Πτυχίο Τ.Ε.Ι. της ημεδαπής (ή ισότιμος τίτλος της 
αλλοδαπής, αναγνωρισμένος από τον Δ.Ο.Α.Τ.Α.Π.) με 
αντικείμενο μουσικές σπουδές, με 70 μόρια. 

Ι.αγ) Άλλο πτυχίο Α.Ε.Ι. της ημεδαπής (ή ισότιμος τίτλος 
της αλλοδαπής, αναγνωρισμένος από τον Δ.Ο.Α.Τ.Α.Π.) 
με αντικείμενο μουσικές σπουδές, με 30 μόρια. 

Ι.αδ) Άλλο πτυχίοΤ.Ε.Ι. της ημεδαπής (ή ισότιμος τίτλος 
της αλλοδαπής, αναγνωρισμένος από τον Δ.Ο.Α.Τ.Α.Π.) 
με αντικείμενο μουσικές σπουδές, με 20 μόρια. 

Ι.αε) Η γνώση της ελληνικής γλώσσας σε επίπεδο άρι- 
στου χειρισμού μητρικής γλώσσας και η άριστη γνώση 
της Αγγλικής γλώσσας, βάσει πτυχίων/τίτλων σπουδών 
γλωσσομάθειας, με 80 μόρια 

II. Πρόσθετα προσόντα: 

II.αα) Ο μεταπτυχιακός τίτλος σπουδών, ετήσιας του¬ 
λάχιστον διάρκειας, με αντικείμενο μουσικές σπουδές 
με 150 μόρια και οι υπόλοιποι μεταπτυχιακοί τίτλοι, με 
30 μόρια έκαστος. 

ΙΙ.αβ) Το διδακτορικό δίπλωμα με επιστημονικό πεδίο 
τη μουσική, με 300 μόρια και τα υπόλοιπα διδακτορικά 
διπλώματα, με 60 μόρια. 

II.αγ) Κατοχή Διπλώματος Συνθέτη, Σολίστ ή Διευθυντή 
Ορχήστρας αναγνωρισμένου Μουσικού Εκπαιδευτηρί¬ 
ου της ημεδαπής, ή Ανωτέρας ή Ανωτάτης Σχολής της 
αλλοδαπής, με 70 μόρια. 

ΙΙ.αδ) Πρόσθετος τίτλος σπουδών Α.Ε.Ι. της ημεδαπής 
(ή ισότιμος τίτλος της αλλοδαπής, αναγνωρισμένος από 
τον Δ.Ο.Α.Τ.Α.Π.), με 20 μόρια. 

ΙΙ.αε) Πρόσθετος τίτλος σπουδών Α.Ε.Ι. της ημεδαπής 
(ή ισότιμος τίτλος της αλλοδαπής, αναγνωρισμένος από 
τον Δ.Ο.Α.Τ.Α.Π.), με 10 μόρια. 

ΙΙ.αστ) Η πιστοποιημένη βάσει πτυχίων/τίτλων σπου¬ 
δών γλωσσομάθειας, για τις τέσσερις βασικές γλώσσες 
της Ε.Ε. (Γαλλικά, Γερμανικά, Ιταλικά, Ισπανικά, εκτός 
Αγγλικών, όπου η άριστη γνώση αποτελεί υποχρεωτικό 
προσόν), μοριοδοτείται ως εξής: 

- Η άριστη γνώση κάθε γλώσσας με 40 μόρια, 

- η πολύ καλή γνώση με 30 μόρια, και 

- η καλή γνώση με 10 μόρια. 

II.αζ) Η πιστοποιημένη βάσει πτυχίων/τίτλων σπουδών 
γλωσσομάθειας, για τις υπόλοιπες γλώσσες, μοριοδο- 
τείται ως εξής: 

- Η άριστη γνώση κάθε γλώσσας με 20 μόρια, 

- η πολύ καλή γνώση με 15 μόρια, και 

- η καλή γνώση με 5 μόρια. 

β) Η εργασιακή εμπειρία - προϋπηρεσία μοριοδοτείται 
ως εξής: 

βα) Τριετής θητεία σε θέση Καλλιτεχνικού Διευθυντή 
σε Οργανισμό Σκηνής Μουσικών Εκδηλώσεων ((ΖοηςειΤ 


ΤΓιθβϊγθ), ή αντίστοιχο αναγνωρισμένο Ιδρυμα (ΝΠΙΔ, 
ΝΠΔΔ), ή υπεύθυνου οργάνωσης και διαχείρισης μεγά¬ 
λων καλλιτεχνικών γεγονότων (φεστιβάλ, θεσμοθετημέ¬ 
νοι κύκλοι μουσικής), με 150 μόρια. Κάθε επόμενο έτος, 
έως τη συμπλήρωση συνολικά δέκα (10) ετών θητείας, 
με 50 μόρια ανά έτος. Μέγιστη μοριοδότηση: 500 μόρια 

Χρόνος υπηρεσίας ή απασχόλησης μεγαλύτερος του 
εξαμήνου λογίζεται ως πλήρες έτος. 

ββ) Διεθνής Καλλιτεχνική Σταδιοδρομία (αποδεδειγ¬ 
μένη από παραστατικά στοιχεία διεθνής καλλιτεχνική 
σταδιοδρομία: σύμπραξη με γνωστές ορχήστρες ως 
διευθυντής ή σολίστ ή ρεσιτάλ στην Ελλάδα και στο 
εξωτερικό) για ένα (1) έως τέσσερα (4) έτη με 20 μόρια, 
για πέντε (5) έως (9) έτη με 40 μόρια, για δέκα (10) έως 
δεκατέσσερα (14) έτη με 60 μόρια, για δεκαπέντε (15) 
με δέκα εννέα (19) έτη με 80 μόρια, για είκοσι (20) έτη 
και άνω με 100 μόρια. 

Χρόνος υπηρεσίας ή απασχόλησης μεγαλύτερος του 
εξαμήνου λογίζεται ως πλήρες έτος. 

βγ) Διεθνής Καλλιτεχνική Αναγνώριση (αποδεδειγμένη 
από παραστατικά στοιχεία διεθνής καλλιτεχνική σταδιο¬ 
δρομία: σύμπραξη με γνωστές ορχήστρες ως διευθυντής 
ή σολίστ ή ρεσιτάλ στην Ελλάδα και στο εξωτερικό) με 
αναφορές θετικές κριτικές κ.λπ. στον Διεθνή Τύπο και σε 
έντυπα υψηλού κύρους, έως 100 μόρια. 

βδ) Ηχογραφήσεις - Δισκογραφία (ως Σολίστ, Μαέ¬ 
στρος ή Συνθέτης - που έχουν κυκλοφορήσει ή μεταδο¬ 
θεί σε Ραδιοφωνικούς, Τηλεοπτικούς Σταθμούς Πανελ¬ 
λήνιας εμβέλειας ή σε αναγνωρισμένες Δισκογραφικές 
Εταιρείες) με αναφορές θετικές κριτικές κ.λπ. στον Δι¬ 
εθνή Τύπο και σε έντυπα υψηλού κύρους, με 10 μόρια 
ανά παραγωγή και μέχρι 5 παραγωγές. 

βε) Ειδικές δραστηριότητες 

Οι επιστημονικές εργασίες (άρθρα, μελέτες, δημοσι¬ 
εύσεις) επί θεμάτων συναφών με το αντικείμενο απα¬ 
σχόλησης του Καλλιτεχνικού Διευθυντή του ΟΜΜΘ, με 
5 μόρια ανά δραστηριότητα και έως 30 μόρια. 

Εκπροσώπηση σε συμβούλια εσωτερικού και εξωτε¬ 
ρικού, μέλη Δ.Σ, με 5 μόρια ανά δραστηριότητα και έως 
10 μόρια. 

Εισηγήσεις σε συνέδρια, έως 10 μόρια. 

4. Στη συνέχεια, η Επιτροπή Αξιολόγησης καταρτίζει με 
βάση τη μοριοδότηση των προηγούμενων παραγράφων 
πίνακα κατάταξης κατά φθίνουσα σειρά βαθμολογίας, 
που αναρτάται αμελλητί στην ιστοσελίδα του ΟΜΜΘ και 
κοινοποιείται άμεσα στην ηλεκτρονική διεύθυνση που 
έχουν υποδείξει οι υποψήφιοι για επικοινωνία. 

5. Δικαίωμα ένστασης κατά του πίνακα κατάταξης 
έχει κάθε υποψήφιος, εντός αποκλειστικής προθεσμίας 
πέντε (5) ημερών από την επομένη της κοινοποίησης 
του πίνακα κατάταξης στην ηλεκτρονική του διεύθυνση. 
Επί των ενστάσεων επιλαμβάνεται η Επιτροπή Εξέτασης 
Ενστάσεων και αποφαίνεται επ' αυτών εντός αποκλει¬ 
στικής προθεσμίας πέντε (5) ημερών από τη λήξη της 
προθεσμίας υποβολής των ενστάσεων. 

6. Η Επιτροπή Εξέτασης Ενστάσεων συγκροτείται με 
απόφαση του Υπουργού Πολιτισμού και Αθλητισμού 
είναι τριμελής και απαρτίζεται από προσωπικότητες 
εγνωσμένου κύρους στον χώρο του Πολιτισμού, των 

Καλών Τεχνών και της Μουσικής, μέληΔΕΠ Α.Ε.Ι. με γνω¬ 
στικό αντικείμενο στις Μουσικές Σπουδές, διευθυντές 
μεγάλων πολιτισμικών οργανισμών της ημεδαπής που 
εποπτεύονται από το ΥΠΠΟΑ. 

7. Ακολούθως, πραγματοποιείται συνέντευξη των υπο¬ 
ψηφίων με την εξής διαδικασία: 

ί. οι υποψήφιοι καλούνται ενώπιον της Επιτροπής σε 
ημέρα και ώρα που θα οριστούν από τον Πρόεδρό της, 

Μ. στο πλαίσιο της συνέντευξης εκτιμάται η προσωπι¬ 
κότητα, η καταλληλόλητα, η ικανότητα κάθε υποψηφίου 
και η συγκροτημένη υποστήριξη της πρότασης που κα¬ 
τέθεσε στο φάκελό του για τον εορτασμό των 20 χρόνων 
λειτουργίας του Μεγάρου, 

ϋϊ. Για τη συνέντευξη τηρείται πρακτικό, το οποίο είναι 
στη διάθεση όλων των υποψηφίων. 

7. Η συνέντευξη μοριοδοτείται κατ'ανώτατο όριο με 
500 μόρια. 

Η συνολική μοριοδότηση της συνέντευξης κάθε υπο¬ 
ψηφίου προκύπτει από τον μέσο όρο των βαθμών των 
μελών της Επιτροπής Αξιολόγησης, τα οποία αιτιολογούν 
συνοπτικά τη βαθμολογία τους και η αιτιολογία αυτή 
παρατίθεται στο ως άνω πρακτικό. 

8. Για τον υπολογισμό του συνολικού αποτελέσματος 
της μοριοδότησης, κάθε ομάδα κριτηρίων ανά υποψή¬ 
φιο, πολλαπλασιάζεται με τον αντίστοιχο συντελεστή 
βαρύτητας και εξάγεται το συνολικό άθροισμα. 

Ο συντελεστής βαρύτητας ανά ομάδα κριτηρίων, κα¬ 
θορίζεται ως εξής: 

• 30% για την ομάδα κριτηρίων «εκπαιδευτικά προσό¬ 
ντα ή ειδίκευσης», 

• 30% για την ομάδα κριτηρίων «εργασιακή εμπειρία- 
προϋπηρεσία», 

• 40% για τη συνέντευξη. 

Η συνολική βαθμολογία των κριτηρίων εξάγεται με 
προσέγγιση δύο (2) δεκαδικών ψηφίων. 

9. Για το τελικό αποτέλεσμα της μοριοδότησης των 
υποψηφίων συντάσσεται τεκμηριωμένη έκθεση της Επι¬ 
τροπής Αξιολόγησης, με πλήρη και ειδική αιτιολόγηση 
της βαθμολόγησης των ομάδων κριτηρίων α, β και γ, η 
οποία περιλαμβάνει αξιολογικό πίνακα κατάταξης με 
τη συνολική βαθμολόγηση κάθε ομάδας κριτηρίων με 
βάση τους ορισθέντες συντελεστές βαρύτητας. Η έκθεση 
αυτή, αναρτάται αμελλητί στην ιστοσελίδα του ΟΜΜΘ, 
κοινοποιείται άμεσα στην ηλεκτρονική διεύθυνση που 
έχουν υποδείξει οι υποψήφιοι για επικοινωνία και υπο¬ 
βάλλεται προς το ΔΣ για έγκριση. 

Θ. ΠΡΟΣΛΗΨΗ ΕΠΙΛΕΓΕΝΤΟΣ 

Ο/Η υποψήφιος/-α που θα επιλεγεί προσλαμβάνεται, 
κατόπιν απόφασης του ΔΣ του ΟΜΜΘ, ως Καλλιτεχνικός 
Διευθυντήςτου ΟΜΜΘ με σύμβαση ορισμένου χρόνου 
διάρκειας μέχρι τριών (3) ετών που μπορεί να παρατεί- 
νεται χωρίς να καθίσταται αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2019 

Η Υπουργός 

ΜΥΡΣΙΝΗ ΖΟΡΜΠΑ 


Αριθμ. απόφ. 5 (2) 

Έγκριση υπερωριακής απασχόλησης υπαλλήλων 
του Δήμου Χίου για την τήρηση των πρακτικών 
του Δημοτικού Συμβουλίου. 

Ο ΔΗΜΑΡΧΟΣ ΧΙΟΥ 

Έχοντας υπόψη: 

Ι.Τις διατάξεις του άρθρο 20 του ν. 4354/2015 

2. Τις διατάξεις του άρθρου 58 του ν. 3852/2010 
(ΦΕΚ 87/2010 τ.Α’) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 49 του ν. 3584/2007. 

4. Τιςδιατάξειςτων άρθρων 97 και 105 του ν. 3463/2006, 
τα οποία αναφέρονται στην τήρηση των πρακτικών του 
Δημοτικού Συμβουλίου. 

5. Τις διατάξειςτου άρθρου 12 παρ. 10του ν. 2503/1997. 

6. Την αριθμ. 2/19657/0022/28-05-2009 (ΦΕΚ 1085/Β7 
05-06-2009) κοινή υπουργική απόφαση των Υπουργών 
Εσωτερικών Δημόσιας Διοίκησης και Αποκέντρωσης και 
Οικονομίας και Οικονομικών όπως αυτή συμπληρώνε¬ 
ται και αναπροσαρμόζεται με την αριθ. 2/55702/0022/ 
28-7-2011 και 2/62732/0022/02-09-2011 διευκρινιστική 
εγκύκλιο της Γενικής Γραμματείας Δημοσιονομικής Πο¬ 
λιτικής περί παροχής οδηγιών για τον περιορισμό της 
απογευματινής υπερωριακής εργασίας 

7. Το γεγονός ότι υπάρχει ανάγκη για καθιέρωση υπε- 
ρωριακής απασχόλησης με ανώτατο όριο των -20- ωρών 
σε υπάλληλο του Δήμου Χίου για την τήρηση των πρα¬ 
κτικών του Δημοτικού Συμβουλίου πέραν του κανονικού 
ωραρίου λειτουργίας του Δήμου Χίου. 

8. Το γεγονός ότι από την απόφαση αυτή προκαλεί- 
ται δαπάνη που θα βαρύνει τον ΚΑ 10-6012.001 του 
Προϋπολογισμού του Δήμου Χίου οικ. έτους 2019, 
στον οποίο υπάρχει εγγεγραμμένη πίστωση 9.600,00 €, 
αποφασίζουμε: 

Για την υπάλληλο του Δήμου Χίου Μπελέγρη Αριάδνη 
του Δημητρίου, κατηγορίας ΔΕ, του κλάδου ΔΕΙ Διοικη¬ 
τικού, πέραν του κανονικού ωραρίου, με αναπληρώτρια 
την Παραδείση Γεωργίατου Ιωάννη, κατηγορίαςΔΕ,του 
κλάδου ΔΕΙ Διοικητικού ορίζουμε την υπερωριακή απα¬ 
σχόληση με ανώτατο όριο των -20- ωρών το μήνα για 
την τήρηση των πρακτικών του Δημοτικού Συμβουλίου 
Δήμου Χίου. 

Η παραπάνω υπερωριακή εργασία δεν θα υπερβαί¬ 
νει τα όρια που καθορίζονται κάθε χρόνο με την κοινή 
απόφαση των Υπουργών εσωτερικών, Δημόσιας διοί¬ 
κησης και Αποκέντρωσης και Οικονομικών, η οποία εκ- 
δίδεται κατ' εξουσιοδότηση του άρθρου 49 παρ. 4 του 
ν. 3584/2007. 

Η ωριαία αμοιβή είναι ίση με εκείνη που καταβάλλεται 
κάθε φορά στους δημόσιους υπαλλήλους, όπως ορίζεται 
στο άρθρο 20 του ν. 4354/2015 . 

Από την απόφαση αυτή προκαλείται δαπάνη που θα 
βαρύνει τον ΚΑ 10-6012.001 του Προϋπολογισμού του 
Δήμου Χίου οικονομικού έτους 2019, στον οποίο υπάρχει 
εγγεγραμμένη πίστωση 9.600,00 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος 7 Ιανουάριου 2019 
Ο Δήμαρχος 

ΕΜΜΑΝΟΥΗΛ ΒΟΥΡΝΟΥΣ 


Αριθμ . απόφ. 1/2019 (3) 

Καθιέρωση υπερωριακής απογευματινής απα¬ 
σχόλησης του πρακτικογράφου συνεδριάσεων 
του Ν.Π.Δ.Δ. «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙ¬ 
ΤΙΣΜΟΥ ΑΘΛΗΤΙΣΜΟΥ ΠΡΟΣΧΟΛΙΚΗΣ ΑΓΩΓΗΣ 
ΠΑΛΑΜΑ». 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ Ν.Π.Δ.Δ.«ΔΗΜΟΤΙΚΟΣ ΟΡΓΑΝΙΣΜΟΣ 
ΠΟΛΙΤΙΣΜΟΥ ΑΘΛΗΤΙΣΜΟΥ ΠΡΟΣΧΟΛΙΚΗΣ 
ΑΓΩΓΗΣ ΠΑΛΑΜΑ» 

Έχοντας υπόψη: 

1. Τις διατάξεις των άρθρων 48 και 49 του ν. 3584/2007 
(ΦΕΚ 143/τ.Α728-06-2007), «Κώδικας Κατάστασης Δη¬ 
μοτικών και Κοινοτικών Υπαλλήλων», που αναφέρονται 
αντίστοιχα στις «Αποδοχές -Υπερωριακή Εργασία - Επι¬ 
δόματα» καθώς και στην «Αποζημίωση υπαλλήλων οι 
οποίοι εκτελούν πρόσθετα καθήκοντα». 

2. Την άρθρο 20 του ν. 4354/2015 (ΦΕΚ 176/16-12-2015). 

3. Την ανάγκη τήρησης και κατάρτισης των πρακτι¬ 
κών συνεδρίασης του Διοικητικού Συμβουλίου του 
Δ.Ο.Π.Α.Π.Α.Π., οι οποίες πραγματοποιούνται πέραν 
του υποχρεωτικού ωραρίου εργασίας και προκειμένου 
να αντιμετωπιστεί αυτή η εξαιρετικά επείγουσα ανάγκη 
ώστε να μη προκόψει δυσλειτουργία του συλλογικού 
οργάνου. 

4. Το γεγονός ότι από την παρούσα απόφαση προκα- 
λείται δαπάνη ύψους 1.350,00€ σε βάρος του Κ.Α. 10- 
6012.01 του προϋπολογισμού του Δ.Ο.Π.Α.Π.Α.Π. έτους 
2019, αποφασίζει: 

1. Καθιερώνουμε υπερωριακή απογευματινή απα¬ 
σχόληση για το χρονικό διάστημα έως 31-12-2019, 
στην υπάλληλο του Δ.Ο.Π.Α.Π.Α.Π. Βησσαρίου Βασιλι¬ 
κή του Γεωργίου κλάδου ΔΕΙ Διοικητικού ως υπεύθυνη 
για την τήρηση των πρακτικών των συνεδριάσεων του 
Δ.Σ. του Ν.Π.Δ.Δ. «ΔΗΜΟΤΙΚΟΣ ΟΡΓΑΝΙΣΜΟΣ ΠΟΛΙΤΙΣ¬ 
ΜΟΥ ΑΘΛΗΤΙΣΜΟΥ ΠΡΟΣΧΟΛΙΚΗΣ ΑΓΩΓΗΣ ΠΑΛΑΜΑ» 
προσθέτωςπροςτα κύρια καθήκοντα της θέσηςτης και 
πέραν του υποχρεωτικού ωραρίου. Η ωριαία αποζημί¬ 
ωση για την ανωτέρω εργασία καθορίζεται με βάση τις 
διατάξεις της παρ.3 του άρθρου 20 του ν. 4354/2015 
(ΦΕΚ 176/τ.Α/16-12-2015). 

2. Καθορίζει μέχρι 20 ώρες κατά μήνα υπερωριακή 
απασχόληση για την ανωτέρω υπάλληλο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλαμάς, 7 Ιανουάριου 2019 

Ο Πρόεδρος 

ΒΑΪΟΣ ΜΠΑΚΑΒΕΛΟΣ 


Αριθμ. 577 _ (4) 

Καθορισμός ωρών υπερωριακής απασχόλησης 
σε υπάλληλο του Νομικού Προσώπου Κοινωνι¬ 
κής Αλληλεγγύης Π ροσχολικής Αγωγής και Παι¬ 
δείας Δήμου Παρανεστίου για την τήρηση των 
πρακτικών των συνεδριάσεων του Διοικητικού 
Συμβουλίου του ΝΠΔΔ. 

Ο ΠΡΟΕΔΡΟΣ ΤΟΥ ΝΟΜΙΚΟΥ ΠΡΟΣΩΠΙΚΟΥ 
ΚΟΙΝΩΝΙΚΗΣ ΑΛΛΗΛΕΓΓΥΗΣ ΠΡΟΣΧΟΛΙΚΗΣ 
ΑΓΩΓΗΣ ΚΑΙ ΠΑΙΔΕΙΑΣ ΔΗΜΟΥ ΠΑΡΑΝΕΣΤΙΟΥ 

Έχοντας υπόψη: 

1. Τις διατάξεις των άρθρων 48 και 49 του ν. 3584/2007 
(Κώδικας Κατάστασης Δημοτικών και Κοινοτικών Υπαλ¬ 
λήλων), περί «Αποδοχών, Υπερωριακής Εργασίας, Επιδο¬ 
μάτων» και «Αποζημίωση υπαλλήλων οι οποίοι εκτελούν 
πρόσθετη υπηρεσία», 

2. τις διατάξεις του άρθρου 86 του ν. 3463/2006 (Δη¬ 
μοτικός και Κοινοτικός Κώδικας) καθώς και τις διατάξεις 
της παρ.1 του άρθρου 58 του ν.3852/2010, 

3. το άρθρο 20 του ν. 4354/2015/ΦΕΚ 176/Α', 

4. την ανάγκη τήρησης των πρακτικών των συνεδρι¬ 
άσεων του Διοικητικού Συμβουλίου του ΝΠΔΔ Δήμου 
Παρανεστίου για το έτος 2019, οι οποίες γίνονται κατά 
τις απογευματινές ώρες, αποφασίζουμε: 

■ Καθιερώνουμε για το έτος 2019 υπερωριακή απο¬ 
γευματινή, με αμοιβή, εργασία σε υπάλληλο του Νομι¬ 
κού Προσώπου Κοινωνικής Αλληλεγγύης Προσχολικής 
Αγωγής και Παιδείας Δήμου Παρανεστίου, του κλάδου 
ΤΕ 17 Διοικητικού - Λογιστικού, για την τήρηση των πρα¬ 
κτικών των συνεδριάσεων του Διοικητικού Συμβουλίου 
του ΝΠΔΔ. 

• Καθορίζουμε τις ώρες της υπερωριακής απασχόλη¬ 
σης του ανωτέρω υπαλλήλου, σε εκατόν είκοσι (120) ανά 
εξάμηνο για το έτος 2019. 

• Από την απόφαση αυτή προκαλείται δαπάνη ύψους 
1.650,00 ευρώ, η οποία θα βαρύνει τον ΚΑΕ 10/6012 
«Αποζημίωση υπερωριακής εργασίας και για εξαιρέσιμες 
ημέρες και νυκτερινές ώρες και λοιπές πρόσθετες αμοι¬ 
βές» του προϋπολογισμού οικ. έτους 2019 του ΝΠΔΔ 
Δήμου Παρανεστίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αδριανή, 18 Δεκεμβρίου 2018 
Ο Πρόεδρος 
ΙΟΡΔΑΝΗΣ ΑΝΑΝΙΑΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























